Tsegerun NDA: Ba mu da niyar kashe kowa | Labarai | DW | 03.07.2016
Tsegerun NDA: Ba mu da niyar kashe kowa
Tsagerun Niger Delta Avengers sun karyata zargin da sojoji suka yi musu na yunkurin kitsa kai hari a kan babban jami'in tsaro da fasa bututun man fetur.
Tsagerun yankin Niger-Delta na tarayyar najeriya sun yi fatali da zargin da aka yi musu na kitsa manakisar halaka wani babban jami'in tsaro a Arewacin kasar. A ranar Jumma'a ce dai hukumar tsaro ta faran kaya ta kama wasu 'yan kungiyar Niger Delta Avengers bisa zarginsu da yunkurin kai hari a Kaduna don kashe wani hapsan soji, da kuma fasa bututun man fetur.
Sai dai a lokacin da ya mayar martani, kakakin NDA Mudoch Agbinibo ya ce wadannan zarge-zargen ba su da tushe da kuma makama. Sannan ya kara da cewa duk wadanda aka kama 'yan kora ne na hukumar leken asirin Najeriya.
Su dai tsagerun kungiyar NDA da suka bayyana a watan Mayun wannan shekarar, sun bayyana burinsu na samar da 'yantaciyyar kasar Biafra. Sannan kamar sauran tsagerun, sun nunar da cewar yankin Niger Delta ba ya cin gajiya yadda ya kamata na arzikin man fetur da Allah ya hore masa.
Kwanan wata 03.07.2016
Muhimman kalmomi NDA, Nigeria, Kaduna
Permalink http://p.dw.com/p/1JIA2
Matasan arewacin Najeriya sun lashe amai 09.06.2017
Martani game da janye matakin kungiyoyin matasan arewacin Najeriya bisa neman kora ga 'yan kabilar Igbo daga yankin.